
 20.7.2021
 BG
 Официален вестник на Европейския съюз
 L 258/28
 РЕГЛАМЕНТ ЗА ИЗПЪЛНЕНИЕ (ЕС) 2021/1190 НА КОМИСИЯТА
 от 15 юли 2021 година
 за определяне на техническите спецификации на изискванията по отношение на данните за тема „Използване на ИКТ и електронна търговия“ за референтната 2022 година в съответствие с Регламент (ЕС) 2019/2152 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/2152 на Европейския парламент и на Съвета от 27 ноември 2019 г. за европейската бизнес статистика и за отмяна на 10 правни акта в областта на бизнес статистиката (1), и по-специално член 7, параграф 1 и член 17, параграф 6 от него,
 като има предвид, че:
 (1)
 С цел да се гарантира правилното прилагане по тема „Използване на ИКТ и електронна търговия“, посочена в приложение I към Регламент (ЕС) 2019/2152, Комисията следва да определи променливите, мерната единица, статистическата съвкупност, класификациите и разбивките, както и крайния срок за предаване на данните, за да се изготвят данни за използването на ИКТ и електронната търговия, които да са съпоставими и хармонизирани между държавите членки.
 (2)
 Държавите членки следва да предоставят метаданни и доклади за качеството за националните статистически бизнес регистри и за цялата бизнес статистика. Поради това е необходимо да се определят правилата, съдържанието и сроковете за тези доклади.
 (3)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 За тема „Използване на ИКТ и електронна търговия“, посочена в приложение I към Регламент (ЕС) 2019/2152, държавите членки предават данните съгласно техническите спецификации на изискванията по отношение на данните за референтната 2022 година, предвидени в приложението към настоящия регламент.
 Член 2
 Годишният доклад за метаданните за тема „Използване на ИКТ и електронна търговия“, посочена в приложение I към Регламент (ЕС) 2019/2152, се предава на Комисията (Евростат) до 31 май 2022 г.
 Годишният доклад за качеството за тема „Използване на ИКТ и електронна търговия“, посочена в приложение I към Регламент (ЕС) 2019/2152, се предава на Комисията (Евростат) до 5 ноември 2022 г.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 юли 2021 година.
 За Комисията
 Председател
 Ursula VON DER LEYEN
 (1) ОВ L 327, 17.12.2019 г., стр. 1.
 ПРИЛОЖЕНИЕ
 Технически спецификации на изискванията по отношение на данните за тема „Използване на ИКТ и електронна търговия“
 Задължителни/незадължителни
 Обхват (филтър)
 Променлива
 Задължителни променливи
 i)
 за всички предприятия
 (1)
 основна икономическа дейност на предприятието през предходната календарна година
 (2)
 среден брой на наетите и самостоятелно заетите лица през предходната календарна година
 (3)
 обща стойност на оборота (без ДДС) през предходната календарна година
 (4)
 брой на наетите и самостоятелно заетите лица или процент от общия брой на наетите и самостоятелно заетите лица, които разполагат с достъп до интернет за служебни цели
 (5)
 наемане на специалисти по